Dau

**Dau** ialah nama generik bagi jenis kapal layar tradisional yang mempunyai satu atau lebih tiang layar dengan kain lateen yang digunakan di Laut Merah dan Lautan Hindi. Secara tipikalnya, kapal-kapal ini mempunyai badan yang panjang dan nipis dan merupakan kapal dagang yang secara amnya digunakan bagi membawa barangan berat seperti buah-buahan, air tawar atau barangan lain di sepanjang pesisiran pantai Semenanjung Arab, Pakistan, India, Bangladesh dan Afrika Timur. Kapal dau kecil lazimnya mempunyai 12 anak kapal sementara yang besar mempunyai lebih kurang 30 anak kapal.

Nama *dau* () dijejak daripada perkataan daw dalam bahasa Swahili.

## Sejarah
Mahupun nama kapal jenis ini berasal daripada perkataan Arab, para sejarawan masih tidak pasti sama ada dau dicipta oleh orang Arab: Asal-usul sebenar dau tidak dapat dipastikan. Kebanyakan para sarjana mempercayai bahawa dau berasal dari China dari lingkungan waktu 600 SM hingga 600 M. Beberapa sarjana pula mempercayai bahawa sambuk, sejenis dhow, berasal daripada caravel Portugal.

Selama berkurun-kurun, orang Yemen dan Oman pergi ke Kerala, India untuk membina dau. Ini kerana di Kerala terdapat kayu yang bersesuaian, tali yang baik dan pembuat kapal yang mahir. Pada masa lampau kayu badan dau diikat dengan tali diperbuat daripada kelapa dan tidak menggunakan paku. Di Kerala, pendatang dari Yemen, yang dikenali sebagai "Barami" masih aktif membuat dau.

Dhow yang hanya menggunakan daya tiupan angin masih digunakan bagi perdagangan antara Teluk Parsi dan Afrika Timur. Kargo terdiri daripada buah tamar dan ikan ke Afrika Timur, dan kayu bakau ke negara-negara di Teluk Parsi. Pelayaran lazimnya di buat pada musim tengkujuh pada musim sejuk atau atau awal musim bunga, dan pulang ke wilayah Teluk pada hujung musim bunga atau awal musim panas.

## Pengemudian
Pelayar dau secara tradisinya menggunakan alat *kamal* bagi pengemudian mengunakan bintang. Alat kamal ini menentukan latitud dengan mendapatkan sudut Bintang Kutub di atas ufuk. 

## Jenis
* *[[Baghlah]]* (بغلة) &ndash; daripada perkataan Bahasa Arab untuk "keldai". Kapal berat, dau lautan dalam tradisional.
* *[[Baqarah (kapal)|Baqarah]]* atau *baggarah* (بقارة) &ndash; daripada perkataan arab untuk "lembu". Berbadan kecil jenis lama, seakan Battil.
* *[[Barijah]]* &ndash; dau kecil
* *[[Battil]]* (بتيل) &ndash; mempunyai haluan panjang
* *[[Badan (kapal)|Badan]]* &ndash; kapal yang kecil yang memerlukan drauf (jarak di antara garis air dengan lunas kapal) cetek. Joran Arab berhaluan tinggi sementara joran dau India berhaluan rendah.
* *[[Falukah]]* (فلوكة) – digunakan di Mesir, Sudan dan Iraq
* *[[Ghanjah]]* (غنجه) &ndash; kapal besar, seakan Baghlah, dengan haluan berlengkung dan ambang berukir.
* *[[Jahazi]]* atau *jihazi* &ndash; dau perikanan atau dagang yang memiliki badan lebar.
* *[[Bum (kapal)|Bum]]* (بوم) &ndash; dau besar dengan buritan seakan buritan Jalibut. Sering kelihatan di Pulau Lamu dan pesisiran pantai Oman. Digunakan di Bahrain dalam perdagangan mutiara.
* *[[Jalibut]]* atau *jelbut* (جالبوت) &ndash; sebuah dau bersaiz kecil atau sederhana. Versi moden Syu'ai, mempunyai haluan pendek. Kebanyakan Jalibut mempunyai enjin.
* *[[Pattamar]]*, sejenis dau India
* *[[Sambuk]]* atau *sambuq* (سنبوك‎) &ndash; dau terbesar yang dapat kelihatan di Teluk Parsi hari ini. Ia mempunyai gaya reka lunas tersendiri, dengan terdapat bahagian lengkung dalam pada di bawah penghujung haluan. Sesuatunya dau yang paling berjaya.
* *[[Syu'ai]]* (شوعي)&ndash; dau bersaiz sederhana. Pada satu masa dau yang paling sering dijumpai di Teluk Parsi. Digunakan buat perikanan dan perdagangan pesisir.
* *[[Zaruq]]* &ndash; dau kecil, besar sedikit daripada Barijah

Nama "daw" kadangkala digunakan bagi kapal kecil yang menggunakan kain layar "lateen" yang secara tradisinya digunakan di Laut Merah, kawasan timur Laut Mediterranean, wilayah Teluk Parsi dan juga Lautan Hindi dari Madagascar hingga ke Teluk Benggala. Kapal-kapal sedemikian rupa termasuk *[[dhoni]]* yang digunakan di kepulauan Maldives, dan juga bot yang digelar tranki, ghrab dan ghalafah. Kesemua kapal ini mempunyair unsur yang sama dengan dau.

## Galeri

File:Dhow znz.jpg|Kapal dau kecil di Zanzibar.
File:Sd2-baggala.JPG|Lukisan sebuah kapal baghlah, dau lautan dalam.
File:Ayajh6.jpg|Pembikinan dan pembaikan dau di Oman.
File:Stamp Aden 1937 0.5a.jpg|Setem Aden tahun 1937 memaparkan dau.
File:MarinetimeMKuwaitAlshami.jpg|Bum dalam Muzium Maritim di Kuwait.


## Rujukan

## Bacaan lanjut
* Clifford W. Hawkins, *The dhow: an illustrated history of the dhow and its world*.
* Marion Kaplan, *Twilight of the Arab dhow*.
* Esmond Bradley Martin and Chryssee Perry Martin; foreword by Elspeth Huxley, *Cargoes of the east : the ports, trade, and culture of the Arabian Seas and western Indian Ocean*.
* Esmond Bradley Martin, *The decline of Kenya's dhow trade*.
* Anthony Jack, *Arab dhows*.
* Henri Perrier, *Djibouti's dhows*.
* Tessa Rihards, *Dhow building : survival of an ancient craft.*
* Richard LeBaron Bowen, *Essay on the tradition of painting eyes, known as oculi, on the bows of boats among mariners and fishermen from ancient times to the present. Found particularly in the Indian Ocean region*.

## Pautan luar

* History of the dhow
* Dhows of Kuwait
* Mondfeld, ''Die arabische Dau''
* Hikoichi Yajima, ''The Arab dhow trade in the Indian Ocean : preliminary report''
* Tom Vosmer, ''The durable dhow.''
* Maritime activities of the Arab Gulf people and the Indian Ocean World in the 11th and 12th centuries
* Lloyd, ''The Navy and the Slave Trade''